Margaret Mitchell

Margaret Mitchell, nada en Atlanta o 8 de novembro de 1900 e finada na mesma cidade o 16 de agosto de 1949, foi unha escritora estadounidense dunha única obra, Gone with the Wind, que Victor Fleming inmortalizaría no cinema en 1939.

 Traxectoria 
Mitchell estudou no Smith College e máis tarde traballou como columnista e redactora do Journal of Atlanta, durante 4 anos, de 1922 a 1926, data en que comezou a escribir a súa popular novela, que non finalizará até dez anos despois. Este retrato romántico da vida no sur dos Estados Unidos durante a Guerra de Secesión Americana contada a través da historia dunha familia xeorxiana converteuse de inmediato nun éxito de vendas e recibiu o premio Pulitzer en 1937. Até 1949 imprimíranse da obra 8 000 000 de exemplares e fora traducida a 30 idiomas. Anos máis tarde, en 1949, Margaret Mitchell faleceu xunto co seu marido atropelados por un taxi que pasaba a toda velocidade, o incidente foi comentado como unha gran traxedia.

Categoría:Escritores en lingua inglesa
Categoría:Escritores dos Estados Unidos de América
Categoría:Nados en 1900
Categoría:Nados en Atlanta, Xeorxia
Categoría:Finados en 1949
Categoría:Gañadores do Premio Pulitzer
Categoría:Finados en accidente de tráfico